Zend Enterprise PHP Patterns · Weblabor
Címlap » Könyvek Zend Enterprise PHP Patterns joed · 2011. Aug. 25. (Cs), 18.36
Szerző:John Coggeshall
ISBN:1430219742
Oldalak száma:300
A könyv weboldala (kiadó)
A könyv címe tökéletesen összefoglalja, mit várhatunk: mindent a magas rendelkezésre állású, nagy terheltségű, robusztus rendszerek fejlesztéséről, implementálásáról, optimalizálásáról és üzemeltetéséről. Természetesen minden téma a Zend termékek és megoldások felől kerül megközelítésre, amiben semmi elítélendő nincs szerintem, hiszen kijelenthető, hogy az üzleti szintű igények lefedésére jelenleg (2011-ben) leginkább a Zend termékpalettája és szolgáltatásai alkalmasak.
A könyvben tárgyalt legfontosabb témák a teljesség igénye nélkül:
Zend Studio for Eclipse, hibakeresés, profilozás, verziókezelés stb.
Futási környezet teljesítmény elemzése, szűk keresztmetszetek keresése
Gyorstárazási stratégiák és módszerek
Aszinkron műveletek: Job Queue
Webszolgáltatások: REST, XML-RPC, SOAP és JSON
Szerver farm és fürtök kialakítása és üzemeltetése
MySQL optimalizálás
A könyv tematikája egyszerű: fogalmazzunk meg egy üzleti kategóriájú vagy komolyabb szolgáltatási szint biztosításával kapcsolatos problémát, majd szépen illesszünk rá egy Zend megoldást! Mindemellett remek tervezési mintákat is bemutat a szerző, amelyek természetesen a Zend Frameworkre épülnek.
Összefoglalva tehát a könyv számomra rendkívül hasznos volt, csupa olyan témákat tárgyal, amelyek egy haladó fejlesztő érdeklődését mindig felkeltik. Mindenképp középhaladó-haladó fejlesztő kollégáknak ajánlom, akik már valamennyire megismerkedtek a Zend Frameworkkel is. ■ Cache
1Már majdnem Gixx · 2011. Aug. 31. (Sze), 11.09
Már majdnem rácuppantam, mint Ancistrus Temminckii az akvárium falára, amikor megláttam, hogy a könyv kiadásának ideje 2009-08-27. Vagyis, ha nagyon gyorsan gépel a T. író, és az összes könyvkiadási folyamat hamar lemegy, még akkor is legfeljebb csak a Zend Framework 1.9.0 van benne taglalva.
Alapnak természetesen nagyon jó, mert a főbb dolgok nem, vagy csak alig változtak azóta, de azért vannak változások. És ezt a napi munkám során is sokszor tapasztalom, hogy míg valami megy az 1.11-ben, addig ugyanaz már hibát dob az 1.9-ben és fordítva.
A legjobb az lenne, hogy a már dev fázisban lévő 2.0-ról jönne ki mihamarabb egy könyv, külön taglalva a PHP 5.3 (jobb esetben már az 5.4) nyelvi újdonságait és ezek használatát a ZF 2.0-ban, illetve egyéb a Frameworkhöz kapcsolódó újítást/változást.
2Valóban joed · 2011. Szep. 3. (Szo), 00.14
Valóban nem az 1.11-ről íródott a könyv (asszem 1.6?), de ne felejtsük el, hogy ez a könyv nem a Zend Framework-ről szól, hanem a Zend vállalati szegmensbe szánt top grade megoldásairól (amiből persze az alsóbb szinteken is kiválóan profitálni lehet). Ha a Zend Framework-kel akar vki megismerkedni, akkor inkább Armando Padilla, Rob Allen vagy Forrest Lyman könyvespolcán nézzen körül.
Apropó, ha már szóba került a ZF2.0 és Rob Allen, akkor megjegyezném, hogy az idézett szerző már dolgozik a Zend Framework 2.0 in Action című könyvén. A Packt gondozásában már egy ideje elérhető raw e-bookként egy másik ZF 2.0 könyv, erről nem sokat tudni.
3Ez jó! Gixx · 2011. Szep. 26. (H), 12.59
Köszi! Rob Allen könyvét be fogom szerezni.
A jelenlegi ZF2 dev állapotot tanulmányoztam már, de annyi minden változott és fog még változni, hogy arra nem nagyon tudok alapozni.
Ennek az oldalnak az eredeti elérhetősége: http://weblabor.hu%2Fkonyvek%2Fzend-enterprise-php-patterns